Diari Oficial de la Generalitat Valenciana


Sumari del DOGV 6109, del 24-09-2009 (2009/10323)

Convocatòria núm. 1/09 de concurs oposició lliure d'una plaça d'agent d'ocupació i desenvolupament local.
---------------------------------------------------------------------------------------------------------

### Dades del document

Número de DOGV
:   6109

Data del DOGV
:   24-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10969


Data del document
:   18-09-2009

Organisme emissor
:   Ajuntament de Senyera

Tipus de document
:   Convocatòria

Descriptors 

:   * Senyera
    * concurs administratiu

Convocatòria núm. 1/09 de concurs oposició lliure d'una plaça d'agent d'ocupació i desenvolupament local. [2009/10642]
Per Decret núm. 184/2009, de 18 de setembre, l'Alcaldia de l'Ajuntament de Senyera ha disposat convocar una plaça d'agent d'ocupació i desenvolupament local, de conformitat amb les següents bases:
Primera. Objecte de la convocatòria
És objecte de la present convocatòria la provisió en propietat, per procediment de concurs oposició lliure, d'una plaça d'agent d'ocupació i desenvolupament local, vacant en la plantilla de personal d'este Ajuntament de Senyera, i que figura en l'oferta d'ocupació pública per a 2009, aprovada per Decret d'Alcaldia núm. 140/2009, d'1 de juliol, i publicada en el Diari Oficial de la Comunitat Valenciana núm. 6073, de 6 d'agost de 2009, enquadrada en l'escala d'administració especial, subescala servicis especials, grup A, subgrup A2, dotada amb les retribucions legalment establides i corresponents al seu grup de classificació segons l'article 76 de la Llei 7/2007, de 12 d'abril, de l'Estatut Bàsic de l'Empleat Públic.
Segona. Normativa d'aplicació
La realització de les proves selectives se sotmetrà, en tot el que no preveuen expressament les presents bases, a la Llei 7/2007, de 12 d'abril; Llei 7/1985, de 2 d'abril; el Reial Decret Legislatiu 781/1986, de 18 d'abril, i el Reial Decret 896/1991, de 7 de juny; i en el no previst en les mencionades normes, al Decret 33/1999, de 9 de març, del Consell de la Generalitat Valenciana, i supletòriament al Reial Decret 364/1995, de 10 de març.
Tercera. Publicitat de la convocatòria i bases
La convocatòria i les seues bases es publicaran íntegrament en el Butlletí Oficial de la Província de València i en el DOCV, així com es faran públiques en la pàgina web i en el tauler d'edictes de l'Ajuntament de Senyera; s'inserirà un extracte d'estes en el Boletín Oficial del Estado.
Quarta. Requisits de la convocatòria
Per a poder participar en els processos selectius serà necessari reunir els requisits següents:
a) Tindre la nacionalitat espanyola, o la d'un dels restants estats membres de la Unió Europea. Igualment s'aplicarà, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i als seus descendents i als del seu cònjuge sempre que no estiguen separats de dret, siguen menors de 21 anys o majors de la dita edat dependents, de conformitat amb el que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.
b) Posseir la capacitat funcional per a l'exercici de les tasques.
c) Tindre complits 16 anys i no excedir, si és el cas, de l'edat màxima de jubilació forçosa.
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
e) Posseir la titulació de Diplomat en Relacions Laborals.
Quinta. Forma i termini de presentació d'instàncies
Les instàncies per a sol·licitar prendre part en la present convocatòria hauran d'estar degudament omplides i en elles els aspirants declararan expressament i formalment que reunixen tots i cada un dels requisits de la convocatòria, referits sempre a la data d'expiració del termini de presentació de sol·licituds.
Les instàncies es dirigiran a l'alcalde president de l'Ajuntament de Senyera, i es presentaran en el seu Registre General d'Entrada o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals comptats a partir de l'endemà de la publicació de l'anunci de la convocatòria en el Boletín Oficial del Estado.
Els aspirants amb minusvalideses hauran de fer-ho constar en la sol·licitud, a fi de fer les adaptacions de temps i mitjans necessaris per a garantir la igualtat d'oportunitats amb la resta d'aspirants.
La sol·licitud haurà d'anar acompanyada de:
- Fotocòpia del document nacional d'identitat o document equivalent per als nacionals d'altres estats a què fa referència la lletra a) de la base quarta, degudament compulsada.
- Justificant d'haver ingressat els drets d'examen.
- Fotocòpia compulsada del títol acadèmic exigit en la convocatòria.
- Documentació acreditativa dels mèrits i circumstàncies al·legats, degudament compulsats i que hagen de servir de base per a l'aplicació del barem en la fase de concurs. No es tindrà en compte cap mèrit que no es presente en eixe moment.
Els drets d'examen es fixen en 60 euros, que hauran d'ingressar-se en el compte municipal número 5299.1066.87.2327849062.
Sexta. Admissió d'aspirants
Finalitzat el termini de presentació de sol·licituds, l'Alcaldia dictarà resolució, que es publicarà en el Butlletí Oficial de la Província de València, per la qual es declararà aprovada la llista provisional d'aspirants admesos i exclosos, i s'hi indicarà en este últim cas la causa d'exclusió; es concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.
Conclòs el termini de reclamacions i esmenes i resoltes estes, l'Alcaldia elevarà a definitiva la llista d'admesos i exclosos mitjançant resolució que es publicarà igualment en el Butlletí Oficial de la Província de València, en què s'indicarà la data, lloc i hora de començament del primer exercici, així com l'orde de crida dels aspirants, que serà per la lletra O, conforme a la Resolució d'1 de juliol de 2009, de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2009, del conjunt de les administracions públiques valencianes, publicada en el DOCV núm. 6059, de 17 de juliol de 2009.
La dita publicació servirà de notificació a efectes d'impugnacions i recursos.
Els resultats de cada un dels exercicis, les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en el tauler d'edictes i en la pàgina web de l'Ajuntament de Senyera, bastant la dita exposició, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.
Sèptima. Tribunal qualificador
La composició de l'òrgan de selecció haurà d'ajustar-se als principis establits en la Llei 7/2007, de 12 d'abril, d'imparcialitat, professionalitat dels seus membres i tendència a la paritat entre dona i home.
Estarà constituït per:
President: un funcionari d'igual o superior categoria a la de la plaça convocada.
Vocals: tres funcionaris de carrera, un d'ells designat per la Direcció General de Cohesió Territorial de la Generalitat Valenciana, d'igual o superior categoria a la de la plaça convocada.
Actuarà com a secretària la de l'Ajuntament de Senyera, amb veu i vot.
Cada proposta o nomenament de vocal implicarà també la designació d'un suplent amb els mateixos requisits i condicions.
La composició concreta de l'òrgan de selecció, amb la corresponent designació de cada un dels seus membres, es portarà a efecte mitjançant resolució d'Alcaldia, la qual es farà pública en el BOP de València, en la pàgina web i en el tauler d'edictes de l'Ajuntament de Senyera
Al tribunal qualificador correspon el desenvolupament i qualificació de les proves selectives, estant vinculat en la seua actuació a les presents bases, i no podrà proposar l'accés a la condició de funcionari d'un nombre superior d'aprovats que el de places convocades. No obstant això, a fi d'assegurar la cobertura d'estes, quan es produïsquen renúncies dels aspirants seleccionats, abans del seu nomenament o presa de possessió, l'Alcaldia, de conformitat amb el que disposa l'article 61.8 de la Llei 7/2007, de 12 d'abril, podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.
Els membres de l'òrgan de selecció hauran d'abstindre's d'intervindre, notificant-ho a l'Alcaldia, i els aspirants podran recusar-los quan concórreguen les circumstàncies previstes en l'article 28 de la Llei 30/1992, de 26 de novembre, o quan hagueren realitzat tasques de preparació d'aspirants en els cinc anys anteriors a la publicació de la convocatòria.
L'òrgan de selecció no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots i podran disposar la incorporació als seus treballs d'assessors especialistes per a aquelles proves que ho requerisquen, que es limitaran a l'exercici de les seues especialitats tècniques en base exclusivament a les quals col·laboraran amb l'òrgan de selecció amb veu, però sense vot.
Els membres del tribunal i els seus assessors, a efectes d'assistència, tindran la categoria segona de l'annex IV del Reial Decret 462/2002, de 24 de maig.
Octava. Desenvolupament del procediment
L'orde de crida dels aspirants serà per la lletra O, conforme al que disposa la base sexta.
En qualsevol moment del procediment, els aspirants podran ser requerits per l'òrgan de selecció perquè acrediten la seua personalitat, per la qual cosa hauran d'anar proveïts del document nacional d'identitat o, si és el cas, del document equivalent per als nacionals d'altres estats a què fa referència la lletra a) de la base quarta.
Els aspirants seran convocats per a cada exercici en crida única, i seran exclosos del procediment els que no compareguen, excepte casos de força major degudament justificats i apreciats lliurement per l'òrgan de selecció.
El procediment de selecció constarà de les fases següents:
a) Fase de concurs:
Només es procedirà a puntuar el concurs en el cas d'haver superat tots i cada un dels exercicis de caràcter obligatori i eliminatori de la fase d'oposició.
Es valoraran els mèrits següents:
1. Experiència professional: fins a un màxim de 10 punts, pels servicis prestats com a agent d'ocupació i desenvolupament local en qualsevol administració pública, a raó de 0,30 punts per cada mes complet de servicis prestats.
S'acreditarà la prestació de servicis com a agent d'ocupació i desenvolupament local a l'administració pública per mitjà de certificació oficial expedida a este efecte.
2. Cursos de formació: fins a un màxim de 5 punts.
2.1. Cursos relacionats directament amb les funcions corresponents a la plaça d'agent d'ocupació i desenvolupament local degudament justificats i homologats oficialment, aplicant-se el barem següent:
Cursos de duració de fins a 20 hores: 0,50 punts.
Cursos de duració de 21 a 50 hores: 1 punt.
Cursos de duració de 51 a 100 hores: 1,50 punts.
Cursos de duració de més de 100 hores: 2 punts.
2.2. Altres cursos:
Cursos de duració de fins a 20 hores: 0,30 punts.
Cursos de duració de 21 a 50 hores: 0,90 punts.
Cursos de duració de 51 a 100 hores: 1,20 punts.
Cursos de duració de més de 100 hores: 1,50 punts.
3. Coneixements del valencià: Fins a un màxim de 2 punts.
Coneixements Orals: 0,50 punts.
Elemental: 0,75 punts.
Grau Mitjà: 1 punt
Grau Superior: 2 punts.
S'acreditarà el nivell de coneixements del valencià per mitjà de certificat oficial expedit per Junta Qualificadora de Coneixements de Valencià.
4. Idiomes comunitaris: fins a un màxim d'1 punt, a raó de 0,25 punts per curs corresponent al títol expedit per la universitat o escola oficial d'idiomes.
b) Fase d'oposició:
La fase d'oposició constarà de tres exercicis de caràcter obligatori per a tots els aspirants i eliminatori.
Primer exercici: consistirà a contestar per escrit un qüestionari de 40 preguntes cuadriopcionals amb una sola resposta correcta referents al temari de matèries comunes que figura en l'annex I.
El temps màxim per a la realització d'este exercici serà de 60 minuts.
Segon exercici: consistirà a contestar per escrit 10 preguntes curtes proposades pel tribunal referents al temari de matèries específiques que figura en l'annex I.
El temps màxim per a la realització d'este exercici serà de 60 minuts.
Tercer exercici: consistirà en la presentació, en sobre tancat, en el Registre General d'Entrades de l'Ajuntament de Senyera, en el termini màxim de cinc dies hàbils següents a la data de publicació de la nota del segon exercici de la fase d'oposició, d'una anàlisi socioeconòmica del municipi de Senyera, i que serà exposada davant del tribunal qualificador.
Novena. Qualificació dels exercici de la fase d'oposició
El primer exercici de l'oposició serà qualificat fins a un màxim de 10 punts, sent necessari per a superar-lo un mínim de 5 punts. Les contestacions correctes es valoraran amb 0,25 punts. Les contestacions errònies es valoraran negativament amb un penalització de 0,25 punts per cada tres errors.
Els exercicis segon i tercer de l'oposició seran qualificats fins a un màxim de 10 punts, sent necessari per a superar-los un mínim de 5 punts. La qualificació s'obtindrà per la mitjana aritmètica de les puntuacions atorgades pels membres de l'òrgan de selecció, desestimant-se la més alta i la més baixa.
La correcció i qualificació dels exercicis escrits, sempre que siga possible, es farà de forma anònima, utilitzant-se per a això sistemes que garantisquen l'objectivitat de les puntuacions atorgades i l'anonimat dels aspirants.
Deu. Puntuació final i relació d'aprovats
Es procedirà a obtindre la llista d'aspirants seleccionats i el seu ordre de puntuació amb tots els que hagen superat la fase d'oposició, sumant la puntuació obtinguda en la fase de concurs.
La relació d'aspirants que han superat les proves es formarà per ordre de puntuació, amb els que hagen superat totes les proves, sumant per a cada un d'ells les puntuacions obtingudes en tots els exercicis de la fase d'oposició i, a continuació, l'obtinguda en la fase de concurs. La dita relació donarà començament amb l'aspirant que haja obtingut d'esta manera la puntuació total més alta, i finalitzarà, si és el cas, quan el nombre d'inclosos en esta coincidisca amb el nombre de llocs convocats.
Els casos d'empat que es produïsquen es resoldran atenent, en primer lloc, la major puntuació obtinguda en el tercer exercici de l'oposició i, si persistira, es resoldrà, successivament, per la major puntuació obtinguda en el segon i en el primer exercici de l'oposició.
La relació final d'aprovats es publicarà en la pàgina web i en el tauler d'edictes de l'Ajuntament de Senyera.
La dita relació serà elevada pel tribunal qualificador a l'Alcaldia amb proposta de nomenament de funcionari de carrera a la plaça convocada.
Onze. Presentació de documentació i nomenament
En el termini de 20 dies hàbils a comptar de la publicació en el tauler d'edictes de l'Ajuntament de Senyera de la relació d'aprovats a què es referix la base anterior, l'aspirant proposat per a nomenament haurà de presentar els documents següents:
a) Fotocòpia del document nacional d'identitat, o document equivalent per als nacionals d'altres estats.
b) Fotocòpia, degudament compulsada, de la titulació exigida en lletra e) de la base quarta. En el cas de titulacions obtingudes en l'estranger fotocòpia compulsada de la credencial que acredite l'homologació o convalidació que corresponga.
c) Declaració jurada de no haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
d) Informe mèdic, emés pels servicis de la Seguretat Social, que es posseïx la capacitat funcional per a l'exercici de les tasques.
Els que dins del termini fixat i excepte casos de força major, no presentaren la documentació o de l'examen d'esta es deduïra que no tenen algun dels requisits assenyalats en la base quarta no podran ser nomenats funcionaris de carrera, i donarà lloc a la invalidesa de l'actuació de l'interessat i a la nul·litat subsegüent dels actes de l'òrgan de selecció respecte a este, sense perjuí de la responsabilitat en què poguera haver incorregut per falsedat en la seua sol·licitud. Com a conseqüència de la dita anul·lació, l'òrgan de selecció haurà de proposar nova relació definitiva d'aspirants aprovats.
Transcorregut el termini de presentació de documents, l'Alcaldia procedirà al nomenament, com a funcionaris de carrera, dels aprovats en la plaça objecte de la present convocatòria; s'obrirà un termini de 30 dies hàbils per a procedir a la corresponent presa de possessió.
Dotze. Vinculació de les bases
Les presents bases vinculen l'administració, l'òrgan de selecció i els que participen en les proves selectives, i tant la present convocatòria com tots els actes administratius que es deriven d'esta i de les actuacions de l'òrgan de selecció podran ser impugnats pels interessats en els casos, terminis i forma establits en la Llei de Règim Jurídic de les Administracions Públiques i del Procediment Administratiu Comú.
Estes bases són definitives en via administrativa i contra estes pot interposar-se, de conformitat amb els articles 116 i 117 de la Llei 30/1992, de 16 de novembre, recurs de reposició potestativament davant del mateix òrgan que les haguera dictat en el termini d'un mes, a comptar de l'endemà de la publicació d'estes, o directament recurs contenciós administratiu davant dels jutjats contenciosos administratius de València, en el termini de dos mesos, comptats des de la data anteriorment indicada, en virtut del que preveu l'article 46 de la Llei de Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.
L'òrgan de selecció queda facultat per a resoldre els dubtes que es presenten i prendre els acords necessaris per al bon orde de l'oposició en tot el no previst en estes bases.
Abans de la publicació de la llista provisional d'admesos, l'Alcaldia podrà modificar o deixar sense efecte les convocatòries per mitjà de l'adopció de l'acord corresponent, que serà publicat en la forma prevista.
ANNEX I
Temari
Matèries comunes:
Tema 1. La Constitució Espanyola de 1978. Estructura i principi generals. Drets fonamentals en la Constitució Espanyola. El model econòmic de la Constitució Espanyola. El Tribunal Constitucional. La reforma de la Constitució.
Tema 2. L'organització de l'estat en la Constitució. Organització institucional o política i organització territorial.
Tema 3. La Corona
Tema 4. Les Corts Generals: referència al Defensor del Poble i al Tribunal de Comptes.
Tema 5. El poder judicial.
Tema 6. El govern i l'administració. Principis d'actuació de l'administració pública.
Tema 7. El règim local espanyol: principis constitucionals espanyols i regulació jurídica.
Tema 8. El municipi: concepte i elements. El terme municipal. La població: especial referència a l'empadronament. L'organització. Competències municipals.
Tema 9. La província. Organització provincial. Competències.
Tema 10. Altres entitats locals. Mancomunitats. Comarques i altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.
Tema 11. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans: procediment d'elaboració i aprovació.
Tema 12. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.
Tema 13. L'acte administratiu: concepte, classes i elements. Motivació i notificació. Eficàcia i validesa dels actes administratius. Revisió dels actes administratius: d'ofici i en via de recurs administratiu.
Tema 14. El procediment administratiu: principis informadors. Les fases de procediment administratiu: iniciació, ordenació, instrucció i finalització. Dimensió temporal del procediment. Referència als procediments especials.
Tema 15. Especialitats del procediment administratiu local. El registre d'entrada i eixida de documents. Funcionament dels òrgans col·legiats locals: règim de sessions i acords. Actes i certificacions d'acords. Les resolucions del president de la corporació.
Tema 16. Els béns de les entitats locals. El domini públic. El patrimoni privat de les entitats locals.
Tema 17. Els contractes administratius en l'esfera local. La selecció del contractista. Les garanties i responsabilitats en la contractació. Execució, modificació i suspensió. La revisió de preus. Invalidesa dels contractes. Extinció dels contractes.
Tema 18. El personal al servici de les entitats locals: concepte i classes. Drets, deures i incompatibilitats.
Tema 19. La hisenda local. Classificació d'ingressos. Les ordenances fiscals.
Tema 20. Els pressupostos de les entitats locals. Principis, integració i documents que consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdit i altres figures. Liquidació del pressupost.
Matèries específiques:
Tema 21. El capital social. Concepte.
Tema 22. L'Agenda 21. Definició i objectius.
Tema 23. Les escoles taller. Definició, destinataris i duració.
Tema 24. Les cases d'oficis. Definició, destinataris i duració.
Tema 25. Les unitats de promoció i desenvolupament. Concepte.
Tema 26. Els T-FIL. Destinataris, duració i horari.
Tema 27. Els centres especials d'ocupació. Concepte i característiques.
Tema 28. Els PG'S. Definició i objectius.
Tema 29. La renda activa d'inserció. Concepte i destinataris.
Tema 30. Els centres associats al Servef. Concepte.
Tema 31. L'orientació per a l'ocupació. Concepte.
Tema 32. Les accions OPEA. Objecte i destinataris.
Tema 33. Les principals tècniques de cerca d'ocupació. Concepte.
Tema 34. PIE's. Concepte i destinataris.
Tema 35. Les ULA. Objecte i destinataris.
Tema 36. Els programes de foment d'ocupació en zones d'interior: Ezoint. Objectius i àmbit.
Tema 37. Els programes d'ocupació pública d'interés social: Pamer i Emcorp: destinataris i objectius.
Tema 38. El Programa de Foment d'Ocupació. Salari Jove. Destinataris. Objectiu i àmbit.
Tema 39. Les empreses qualificades com a I+E. Definició i requisits.
Tema 40. Els vivers d'empresa. Concepte i objectius.
Tema 41. Impiva. Concepte i funció.
Tema 42. Les pràctiques no laborals en els cursos de formació professional. Característiques.
Tema 43. El pla d'empresa. Concepte i funció.
Tema 44. L'economia social. Concepte i característiques.
Tema 45. Els pactes territorials per a l'ocupació. Concepte i objectius.
Tema 46. Els jaciments d'ocupació. Concepte i característiques.
Tema 47. Les polítiques d'ocupació. Objectius i tipus.
Tema 48. La figura de l'agent d'ocupació i desenvolupament local. Funcions i objectius.
Tema 49. Els Parcs Tecnològics. Concepte i Objectius.
Tema 50. Les tècniques quantitatives i qualitatives d'investigació social. Concepte
Tema 51. Els centres d'innovació i tecnologia. Concepte i objectius.
Tema 52. Exclusió social. Concepte i grups en situació de risc d'exclusió social.
Tema 53. Els centres de promoció d'ocupació. Concepte i objectius generals.
Tema 54. Els contractes laborals: formació, pràctiques i per obra o servicis determinats. Formalització, duració i jornada.
Tema 55. Les dinàmiques de grup. Concepte i tipus.
Tema 56. L'anàlisi DAFO. Concepte.
Tema 57. Difusió, promoció i comunicació de projectes i resultats.
Tema 58. La xarxa EURES: concepte i servicis que oferix.
Tema 59. La formació professional ocupacional. Definició i beneficiaris.
Tema 60. La xarxa AFIC. Definició.ANNEX III
Declaració jurada
«(Nom i cognoms) ..., amb domicili a ..., de ... anys d'edat, amb el document nacional d'identitat número ..., declara sota jurament o promesa, a efectes de ser nomenat funcionari d'este Ajuntament, que no s'ha sigut separat del servici de cap de les administracions públiques, i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.»